เรื่องร้องเรียน: เสียงรบกวน เสียงดนตรี ร้องเล่นถึง 4 ทุ่ม แต่หลังสี่ทุ่ม ไปจนถึงตี 2 ยังคงเปิดเพลง ได้ยินเสียงเบทดังตลอด ไม่เกรงใจบ้านใกลเรือนเคียง ร้านได้รับการตักเตือนจากสำนักงานเขตราษฎร์บูรณะ 2 ครั้ง เงียบสงบได้ ปัจจุบันเปลี่ยนชื่อร้านจากครัวบ้านเดิม เป็นล้านรสเทพ กลับมาเล่นดนตรี คุมเครื่องเสียงไม่เป็นเหมือนเดิม วอนช่วยเหลือ ให้ประชาชนตาดำๆ ได้อยู่อย่างสงบด้วยค่ะ
การดำเนินการของเจ้าหน้าที่: ฝ่ายสิ่งแวดล้อมและสุขาภิบาล ได้ดำเนินการตรวจสอบข้อเท็จจริงเมื่อวันที่ 24 ตุลาคม 2566 พบว่ามีการแสดงดนตรีจริง จึงได้ออกแบบตรวจแนะนำของเจ้าหน้าที่ตามพระราชบัญญัติการสาธารณสุข พ.ศ. 2535 ให้หามาตรการปรับปรุงแก้ไขมิให้ก่อเหตุเดือดร้อนรำคาญเสียงดังรบกวนผู้อยู่อาศัยใกล้เคียง ทั้งนี้ เจ้าหน้าที่จะได้ดำเนินการตามขั้นตอนของกฎหมายว่าด้วยการสาธารณสุขต่อไป
ความเห็นของผู้แจ้ง: ขอบคุณมากค่ะ เสียงเบาลงมาก ลูก และแม่สูงอายุ ท่านจะได้พักผ่อนนอนหลับ ได้เต็มที่ค่ะ ขอบคุณเจ้าหน้าที่ทุกท่านมากค่ะ
พื้นที่: แขวงราษฎร์บูรณะ เขตราษฎร์บูรณะ กรุงเทพมหานคร